Ńdɔ mod a ngádúgan ai ma ḿfág yā ḿbɛ́ óngóla yǎ ńsəŋ ḿfúfúb étɔbɔgɔ, ḿfág yā ńtólē dzób; ó ngábə́ ó dīī. 2Ǹtondôbə nyé ai ma nâ: “Ḿbɛ́ vī wâyi kángā ó fɛ́də́ bâyǐ kīg wá yái, bâyǐ kig lod étē, amú Ǹtondôbə, Zambá Ísraɛ̂l a ngányî étē, ású tē wáyi laŋan ó fɛ̄də́. 3Dá, etɔŋ ǹtómbā, amú á nə̄ étɔŋ ńtómba, ńdzɔ̄ yáyi tɔbɔ étēde nə́ édí bidí á mís mə́ Ńtondôbə. A yi nyî ḿfág yā étún ndá ósú, éyə̄ fə ǎ yi kwí étēde. 4Ńdɔ mod a ngákə ai ma ai m̀bɛ́ óngólā ósə, ḿfág yā âkoé, ósū Ndá. Ńdɔ mə ngásám mís, mə ńtála anə́ dúmá Ńtondôbə ládzálā Ndá Ǹtondôbə, ńdɔ mə ngábúdubu á sí. 5Ǹtondôbə nyé ai ma nâ: «Ǎ mɔ̂n mod, bɔ̌ ókālá, tóán bəbə, yáígi məlɔ́ móe m̀bəŋ, ńtáán mǎm yā Ndá ai məmvéndé mə́sə yā étē. Wayi tóán fudi ńnə̄m wóe á ndiná mənyíí mə́ Ndá ai məkwíí mə́sə yā étē.